stanford-oval/wikipedia huggingface dataset:
New Soul
הצלחה במצעדים

במצעד שפורסם ב-16 בפברואר 2008, "New Soul" הופיע לראשונה במצעד הבילבורד הוט 100, תוך שהוא התברג במקום ה-9, והפך לראשון של נעים שהצליח לעשות זאת. בשיאו, הגיע השיר אל המקום השביעי במצעד הבילבורד הוט 100 ובהמשך ירד למקום ה-42. כמו כן, הוא הצליח בעקבות הצגתו בפרסומות של Apple מקבוק אייר, אך עם זאת, השיר בילה בסך הכול 19 שבועות במצעד.
השיר הופיע לראשונה במקום ה-44 במצעד של קנדה הוט 100 וקפץ למקום 7 במצעד שפורסם בשבוע שלאחר מכן. במדינת הולדתה, צרפת, השיר כבש את פסגת המצעד. בפברואר 2008 הופיע לראשונה במקום ה-42 של מצעד הסינגלים הבריטי, וחודש לאחר מכן הגיע למיקום שיא של 30.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 29 |  |
|  איטליה | מצעד הסינגלים האיטלקי | 6 |  |
|  ארצות הברית | בילבורד הוט 100 | 7 |  |
|  יפן | יפן הוט 100 | 11 |  |
|  צרפת | SNEP | 1 |  |
|  קנדה | קנדה הוט 100 | 7 |  |
צוות

יעל נעים – שירה, גיטרה, פסנתר, הרכב, מילים
לורן דייוויד – בס, גיטרה
דייוויד דונטיאן – תופים
סבסטיאן לאדו – טרומבון
הערות שוליים

↑  "Yael Naim Chart History (Hot 100)"
| --- | --- |
בקרת זהויות :  VIAF: 294566838   WorldCat (עם VIAF): 294566838
IBook

| --- | --- |
דגם אי-בוק מתחילת 2003
דגם אי-בוק מתחילת 2003
 מידע כללי
 סוג:  מחשב נייד אישי
 מפתח:  אפל מחשבים
 תאריך הפצה:  21 ביולי 1999
 תאריך הפסקת שיווק:  16 במאי 2006
 מידע טכני
 מעבד:  PowerPC G3, במהירות 300 - 466 מגהרץ לדגם הצדפה, 500-900 מגהרץ לדגם השלג העדכני יותר, וPowerPC G4 במהירויות 600-1.42 ג'יגהרץ לדגם האחרון בסדרה.
 מידות
 ibook
 
iBook G3
iBook הוא מחשב נייד שיוצר על ידי חברת אפל בין השנים 1999 ל-2006. מחשב ה-iBook מיועד בעיקר לקהל צרכני בתחום החינוך, ומשום כך כולל פחות פיצ'רים ממחשב ה-PowerBook וכמו כן גם זול ממנו. ב-16 במאי 2006 החליפו מחשבי מקבוק את ה-iBook בליין המחשבים הניידים של אפל.
הדגם הראשון של המחשב יצא ב-21 ביולי 1999 וצויד, כמו כל אלו שבאו אחריו, במעבד PowerPC. הדגם הראשון, שכונה בחיבה "צדפה" וקצת פחות בחיבה "מושב האסלה", אופיין בשילוב של שני צבעים והיה מצויד בידית נשיאה. דגם זה זכה לפרסום גם בזכות עמידותו הרבה בתנאים קשים. דגם עדכני יותר, שהיה רבועי ועשוי פלסטיק קשיח, יצא בשנת 2001 ונחשב בעיני רבים למסוגנן יותר. דגם זה התבלט בגווני הלבן שלו ובעיצובים העדכניים יותר של אפל בדור שאחרי ה-iMac המקורי. בנוסף ל-iBook המקורי יצא לאור מודל ה-G4 שכלל עיבוד מהיר יותר, עיצוב מודרני ותמיכה עשירה יותר.
דגמים > גרסאות iBook G3

iBook G3 יצא ב-21 ביולי 1999 ה־iBook הראשון.
מסך 12.1" מסוג TFT ורזולוציית 800X600.
מעבד PowerPc G3 300MHz.
32MB זיכרון RAM.
דיסק קשיח בנפח 3GB.
מערכת הפעלה מסוג Mac OS 8.6.
iBook G3 SE יצא ב-16 בפברואר 2000 - שדרוג מינורי למחשב הראשון.
המעבד שודרג למהירות 366MHz.
64MB זיכרון RAM.
דיסק קשיח בנפח 6GB.
מערכת הפעלה מסוג Mac OS 9.0.2.
iBook G3 Dual USB יצא ב-1 במאי 2001 - דור שני למחשבי iBook G3.
מסך 12.1" מסוג TFT ורזולוציית 1024X768.
מעבד PowerPc G3 500MHz.
128MB זיכרון RAM.
דיסק קשיח בנפח 10GB.
מערכת הפעלה מסוג Mac OS 9.1.
iBook G3 14 inch יצא ב-אוקטובר 2001 - גרסה עם מסך גדול יותר.
שום שינוי מלבד הגדלת המסך ל-14".
iBook G3 mid 2002 יצא ב-20 במאי 2002 - גרסת רענון.
העלאת מהירות המעבד ל-600MHz\700MHz.
הוספת כרטיס מסך מסוג ATI Mobility Radeon 16 MB.
מערכת הפעלה מסוג Mac OS X 10.1.
iBook G3 Early 2003 יצא ב-22 באפריל 2003 - גרסת רענון, גרסת G3 האחרונה.
העלאת מהירות המעבד ל-800MHz\900MHz.
כרטיס מסך מסוג ATI Mobility Radeon 7500 32 MB.
דיסק קשיח בנפח 40GB.
מערכת הפעלה מסוג Mac OS X 10.2.
Future Nostalgia: The Moonlight Edition

Future Nostalgia: The Moonlight Edition (בעברית: נוסטלגיה עתידית: מהדורת אור הירח) הוא מהדורה מחודשת של אלבום האולפן השני Future Nostalgia, של הזמרת הבריטית-אלבנית דואה ליפה. המהדורה המחודשת יצאה לאור ב-12 בפברואר 2021, על ידי חברת התקליטים וורנר רקורדס, ומתוכה יצא סינגל אחד.
רקע והפקה

לאחר שהחלו לדלוף שירים מתוך אלבומה השני Future Nostalgia של דואה ליפה, שהיה אמור לצאת ב-4 באפריל 2020, החליטה להקדים את צאתו ל-27 במרץ 2020. האלבום ספג הערכה ביקורתית רבה וזכה להצלחה מסחרית כאשר הגיע לפסגות המצעדים ב-13 מדינות. מהאלבום יצאו הסינגלים, "Don't Start Now",‏ "Physical",‏ "Break My Heart" ו-"Levitating"; הסינגלים שיצאו הגיעו לראש המצעדים של בילבורד הוט 100 ומצעד הסינגלים הבריטי. בעקבות צאת האלבום, ליפה חשפה כי יש לה עוד כמה רצועות שלא נכללו במהדורה הסטנדרטית של האלבום, וסיפרה "יש לי כמה שירים שעבדתי עליהם. כאלה שאתה מניח בצד למהדורה אחרת". עוד הסבירה, כי היא תמיד חושבת על להוציא מהדורות מחודשות מכיוון שהיא מאוד "קפדנית" בבחירת השירים מהמהדורות הסטנדרטיות.
באפריל 2020, הכריזה ליפה כי האלבום Future Nostalgia, יצא במהדורת דלוקס מחודשת. ביולי 2020, לאחר שמעריץ הגיב בעמוד האינסטגרם של ליפה בתקווה שתוציא את הגרסה המחודשת, היא אישרה את הוצאתה תוך שהצהירה כי תוציא מוזיקה רצופה עד שנת 2022. לאחר מכן, השתתפה בסינגל "Un Dia (One Day)", של ג'יי באלווין, יחד עם באד באני וטייני. לאחר מכן, השתתפה ב-"Prisoner, של מיילי סיירוס, שנכלל באלבומה, Plastic Hearts. באוגוסט 2020, הוציאה את אלבום הרמיקס הראשון שלה Club Future Nostalgia; האלבום הכיל שירים מתוך אלבום האולפן השני שלה וגם שירים שטרם פורסמו: "Love Is Religion" ו-"That kind of Woman". באוקטובר 2020, הוציאה את הסינגל "Fever", בהשתתפות הזמרת אנג'ל. בצ'אט ביוטיוב שפעל בשידור חי עקב צאת הקליפ של "Fever", הודיעה ליפה כי המהדורה המחודשת של האלבום תצא בשנת 2021.
בנובמבר 2020, הופיעה ליפה במופע חד-פעמי בשידור חי בשם Studio 2054, שם ביצעה שיר שלא פורסם עם הזמרת FKA twigs ורמיקס לשיר "Real Groove" של קיילי מינוג שיצא לאחר מכן כסינגל. בינואר 2021, פרסמה ברשתות החברתיות תמונות המכילות כיתוב "צד ב' בדרך". לאחר חודש, פרסמה שוב תמונות לגבי יציאתה של המהדורה המחודשת. ב-3 בפברואר 2021, הכריזה על צאת הסינגל המובל מהמהדורה המחודשת: "We're Good". יממה לאחר מכן הכריזה על עטיפת המהדורה המחודשת, תוך שהצהירה כי שמה יהיה Future Nostalgia: The Moonlight Edition.
רשימת רצועות

| Future Nostalgia: The Moonlight Edition> מס' | Future Nostalgia: The Moonlight Edition> שם | Future Nostalgia: The Moonlight Edition> משך | Future Nostalgia: The Moonlight Edition>  | Future Nostalgia: The Moonlight Edition>  | Future Nostalgia: The Moonlight Edition>  | Future Nostalgia: The Moonlight Edition>  | Future Nostalgia: The Moonlight Edition>  | Future Nostalgia: The Moonlight Edition>  | Future Nostalgia: The Moonlight Edition>  |
| --- | --- | --- | --- | --- | --- | --- | --- | --- | --- |
| 1. | Future Nostalgia  | 3:04 |  |  |  |  |  |  |  |
| 2. | Don't Start Now  | 3:03 |  |  |  |  |  |  |  |
| 3. | Cool  | 3:29 |  |  |  |  |  |  |  |
| 4. | Physical  | 3:13 |  |  |  |  |  |  |  |
| 5. | Levitating  | 3:23 |  |  |  |  |  |  |  |
| 6. | Pretty Please  | 3:14 |  |  |  |  |  |  |  |
| 7. | Hallucinate  | 3:28 |  |  |  |  |  |  |  |
| 8. | Love Again  | 4:18 |  |  |  |  |  |  |  |
| 9. | Break My Heart  | 3:41 |  |  |  |  |  |  |  |
| 10. | Good in Bed  | 3:38 |  |  |  |  |  |  |  |
| 11. | Boys Will Be Boys  | 2:46 |  |  |  |  |  |  |  |
| 12. | Fever (יחד עם אנג'ל)   | 2:37 |  |  |  |  |  |  |  |
| 13. | We're Good  | 2:46 |  |  |  |  |  |  |  |
| 14. | Prisoner (מיילי סיירוס בהשתתפות דואה ליפה)   | 2:49 |  |  |  |  |  |  |  |
| 15. | If It Ain't Me  | 3:15 |  |  |  |  |  |  |  |
| 16. | That Kind Of Woman  | 3:20 |  |  |  |  |  |  |  |
| 17. | Not My Problem (בהשתתפות J.I.D)   | 2:23 |  |  |  |  |  |  |  |
| 18. | Levitating (בהשתתפות דה-בייבי)   | 3:23 |  |  |  |  |  |  |  |
| 19. | Un Dia (One Day) (יחד עם ג'יי באלווין ובאד באני בהשתתפות טייני)   | 3:51 |  |  |  |  |  |  |  |
| משך כולל: | משך כולל: | 61:40 |  |  |  |  |  |  |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  נורווגיה | VG-lista | 5 |
|  ניו זילנד | המצעד הניו זילנדי הרשמי | 5 |
|  פינלנד | המצעדים הפיניים הרשמיים | 42 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 12 בפברואר 2021 | הזרמת מוזיקה • הורדה דיגיטלית | וורנר רקורדס |  |
| עולם | 26 במרץ 2020 | תקליט • תקליטור | וורנר רקורדס |  |
Hand in Glove

"Hand in Glove" הוא סינגל של להקת הרוק האנגלית, הסמית'ס, שנכתב על ידי הגיטריסט ג'וני מאר והזמר מוריסי, והופק על ידי הסמית'ס. השיר יצא, על ידי חברת התקליטים העצמאית ראף טרייד, ב-13 במאי 1983. השיר הגיע, בשיאו, למקום השלישי במצעד האינדי הבריטי, ולמקום ה-124 במצעד הסינגלים הבריטי.
גרסת רמיקס לשיר הופיעה באלבום הבכורה של הלהקה, The Smiths. ב-9 באפריל 1984, יצאה גרסת כיסוי שהוקלטה על ידי הזמרת הבריטית, סנדי שו, בהשתתפות ג'וני מאר, אנדי רורק ומייק ג'ויס (אנ') כמוזיקאי רקע. גרסת הכיסוי הגיעה, בשיאה, למקום ה-13 במצעד הסינגלים האירי, למקום ה-27 במצעד הסינגלים הבריטי, ולמקום הראשון במצעד האינדי הבריטי.
מיקומי שיא

|   ‏‏‏  מצעדים ודירוגים (1983)> מדינה |   ‏‏‏  מצעדים ודירוגים (1983)> מצעד |   ‏‏‏  מצעדים ודירוגים (1983)> מיקום שיא |   ‏‏‏  מצעדים ודירוגים (1983)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 124 |  |
|  הממלכה המאוחדת | מצעד האינדי הבריטי | 3 |  |
גרסת הכיסוי של סנדי שו

על אף שמוריסי וג'וני מאר היו כחלק מלהקת הסמית'ס, למוריסי ומאר היו שאיפות להיות מוכרים ככותבי שירים, על ידי הוצאת גרסאות כיסוי לשירים שלהם על ידי אחרים, בין היתר הזמרת הבריטית, סנדי שו. בקיץ 1983, מאר ומוריסי החלו לבקש משו להוציא גרסת כיסוי לשיר שלהם "I Don't Owe You Anything". הזוג שלח לשו מכתבים שונים יחד עם הדגמות של שירים. בתחילה, שו הייתה סקפטית, לאחר שהתייאשה מתשומת הלב התקשורתית השלילית שליוותה את השיר "Reel Around the Fountain" של הסמית'ס, וכאשר קיבלה עותק של "Hand in Glove" בדואר, על פי הדיווחים, היא אמרה לבעלה כי: "הוא התחיל לשלוח לי תמונות של גברים עירומים עם הישבן שלהם!".
שו זכתה בסופו של דבר בהתערבותו של ג'ף טראוויס ובשבחי מוריסי לה בעיתונות. בינואר 1984, הודיעה NME ששו והסמית'ס יוציאו הקלטה משותפת של "I Don't Owe You Anything" כסינגל בראף טרייד. בפברואר, שו והסמית'ס נסעו לאולפני מטריקס בלונדון, שם הקליטה שו שלושה שירים של הסמית'ס עם מאר, ג'ויס ורורק. הגרסה של "Hand in Glove" שהוקלטה במטריקס הייתה שונה קצת מבחינה הלירית, והיא בוצעה במפתח די מינור, בעוד שהריף של תחילת השיר היה על סולם מז'ור. בסופו של דבר, שו בחרה בהקלטה של "Hand in Glove" כאיי-סייד של הסינגל, והציבה את "I Don't Owe You Anything" כבי-סייד. העטיפה כוללת תמונה של ריטה טאשינגהם מהסרט קורטוב של דבש.
גרסת הכיסוי, שיצאה ב-9 באפריל 1984, הגיעה, בשיאה, למקום ה-13 באירלנד, למקום ה-27 במצעד הסינגלים הבריטי, ולמקום הראשון במצעד האינדי הבריטי.
השיר הופיע בגרסת הדלוקס של אלבום האולפן השביעי של סנדי שו, Hello Angel (אנ').
גרסת הכיסוי של סנדי שו > מיקומי שיא

|   ‏‏‏  מצעדים ודירוגים (1984)> מדינה |   ‏‏‏  מצעדים ודירוגים (1984)> מצעד |   ‏‏‏  מצעדים ודירוגים (1984)> מיקום שיא |   ‏‏‏  מצעדים ודירוגים (1984)>  |
| --- | --- | --- | --- |
|  אירלנד | מצעד הסינגלים האירי | 13 |  |
|  הממלכה המאוחדת | מצעד הסינגלים הבריטי | 27 |  |
|  הממלכה המאוחדת | מצעד האינדי הבריטי | 1 |  |
לקריאה נוספת

Goddard, Simon. The Smiths: Songs That Saved Your Life. Reynolds & Hern Ltd., 2003. ISBN 1-903111-47-1
הערות שוליים

1 2  Goddard, p. 88
1 2 3  Goddard, p. 89
↑  Goddard, p. 90
↑  Roberts, David (editor) (2006). British Hit Singles & Albums (19th edition). London: HiT Entertainment. p. 495. ISBN 1-90499-410-5
↑  Goddard, p. 91-92
| --- | --- |
בקרת זהויות :  MusicBrainz release group: c10979fa-2fbf-38d0-8f96-b0f42cab10c0  MusicBrainz work: c5d66342-99d2-3e71-ab4b-1ad59de7af08
IBM Systems Network Architecture

IBM Systems Network Architecture (בקיצור SNA) הוא פרוטוקול קנייני של חברת IBM, שנוצר בשנת 1974. זהו מערך שלם המגדיר את ההתקשרות בין מחשבים מרכזיים למשאבים ברשת. SNA מתאר את הפרוטוקול ואינו מהווה יישום או חבילת תוכנה למימוש. 
מימוש פרוטוקול SNA מופיע בחבילות תקשורת שונות, בעיקר בתוכנת VTAM) Virtual telecommunications access method) שהיא חבילת תקשורת המופעלת על מחשבים מרכזיים מתוצרת IBM לתקשורת SNA.
פרוטוקול SNA אינו נפוץ היום, ואת מקומו תפס פרוטוקול TCPIP שהוא פרוטוקול פתוח ונפוץ הרבה יותר. SNA נמצא בשימוש היום בעיקר בסביבות מחשבים מרכזיים של IBM.
היסטוריה

פרוטוקול SNA התפרסם כחלק מהכרזה של IBM על פונקציות תקשורת מתקדמות בספטמבר 1974, שמכילה מימוש של SNA/SDLC (Synchronous Data Link Control)
במוצרים הבאים:
IBM 3767 communication terminal (printer)
IBM 3770 data communication system
אבטחת מידע

פרוטוקול SNA נחשב פרוטוקול מוגן בשל היותו סגור ומאובטח. כל ישות ברשת חייבת להיות מוגדרת מראש כדי לפעול בצורה תקינה.
| --- | --- |
בקרת זהויות :  NLI: 987007529867505171  GND: 4181707-2  LCCN: sh86007467
Fyter Fest (2020)

| Fyter Fest (2020)>  הפוסטר הרשמי של האירוע בכיכובם של ג'ון מוקסלי ובריאן קייג'.מידע |
| --- | --- | --- |
ארגון: All Elite Wrestling
תאריך: 1 ו-2 ביולי 2020 (שודר ב-1 וב-8 ביולי 2020)
עיר: ג'קסונוויל, פלורידה
אולם: Daily's Place
מספר צופים: 0 (מאחורי דלתיים סגורות)
סדרת אירועי Fyter Fest
| 2019 | Fyter Fest (2020) | — |
סדרת פרקי ספיישל של AEW Dynamite
| Bash at the Beach | Fyter Fest (2020) | Fight for the Fallen |
(2020) Fyter Fest היה סדרת פרקי ספיישל היאבקות מקצועית של ארגון ההיאבקות All Elite Wrestling‏ (AEW). האירוע היה השני בסדרת אירועי Fyter Fest. האירוע הדו-שבועי נערך באולם ה-Daily's Place בג'קסונוויל, פלורידה ושודר ברשת הטלוויזיה TNT כספיישל בן שני חלקים כחלק מתוכנית הטלוויזיה השבועית של הארגון, Dynamite, ב-1 וב-8 ביולי 2020. בעוד שהלילה הראשון נערך בשידור ישיר, הלילה השני הוקלט מראש ב-2 ביולי ושודר ב-8 ביולי.
אחד עשר קרבות התנהלו באירוע, כאשר חמישה היו בלילה הראשון, בעוד שהיתר היו בלילה השני. בקרב המרכזי של הלילה הראשון, קני אומגה ואדם פייג' ניצחו את בסט פרנדס (צ'אק טיילור וטרנט) ושמרו על אליפות הזוגות של AEW. הקרב המרכזי של הלילה השני היה אמור להיות קרב שבו ג'ון מוקסלי יגן על אליפות העולם של AEW נגד בריאן קייג', אך קרב זה נדחה והתקיים ב-15 ביולי בספיישל Fight for The Fallen, עקב העובדה שמוקסלי הוכרח להיכנס לבידוד, משום שאשתו, רנה יאנג, נמצאה חיובית לנגיף הקורונה. במקום זאת, בקרב המרכזי של הלילה השני, כריס ג'ריקו ניצח את אורנג' קאסידי.
הפקה

| --- | --- |

תפקיד:: שם:
צוות השידור: ג'ים רוס
צוות השידור: טוני שיבאני
צוות השידור: אקסקליבר
צוות השידור: כריס ג'ריקו (לילה 1)
כרוז: ג'סטין רוברטס
שופטים: אובריי אדוארדס
שופטים: מייק פוסי
שופטים: פול טרנר
שופטים: ריק קנוקס
מראיינים: אלכס מארווז
מראיינים: דאשה גונזלס
הפקה > רקע

ב-29 ביוני 2019, ארגון ההיאבקות AEW קיים את אירוע השלם וצפה בשם Fyter Fest. האירוע היה בשיתוף עם אירוע משחקי הלחימה של Community Effort Orlando‏ (CEO). האירוע השני בסדרת אירועי Fyter Fest הוכרז במהלך קיום האירוע Double or Nothing, שנערך בחודש מאי, מה שביסס את מעמדו של Fyter Fest כאירוע שנתי של ארגון ההיאבקות AEW. לעומת השנה הקודמת, האירוע של שנת 2020 הופק על ידי AEW בלבד ולא בשותפות עם CEO.
הארגון תכנן לקיים את אירוע זה בלונדון, אנגליה, אך הוא הוזז למיקום אחר עקב מגפת הקורונה. בנוסף, האירוע היה אמור להיות משודר במתכונת אירוע שלם וצפה, אך מאוחר יותר הוחלט לשדרו כספיישל בן שני חלקים כחלק מהתוכנית השבועית Dynamite ב-1 וב-8 ביולי.
הפקה > עלילות

האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב, Being The Elite דרך הערוץ של AEW ובתוכניות השבועיות Dynamite ו-Dark.
באירוע Double or Nothing, קודי ניצח את לאנס ארצ'ר בגמר הטורניר אשר קבע את אלוף TNT הראשון של AEW. בפרק העוקב של התוכנית השבועית Dynamite, קודי הודיע שהוא מציב אתגר פתוח בכל שבוע בפני כל מי שירצה קרב מולו על התואר. קודי הגן בהצלחה על חגורת האליפות בשבועות הבאים נגד מתאבקים כמו ילד הג'ונגל, מארק קוון וריקי סטארקס, כשלאחר הקרב נגד קוון ב-10 ביוני בתוכנית Dynamite, ג'ייק הייגר תקף את קודי והביע את רצונו להתמודד מולו על התואר. קודי נענה באתגר לחיוב לרצונו של הייגר, כשהעניק לו את הקרב המיוחל אשר נקבע לאירוע Fyter Fest.
במהלך המופע המקדים לאירוע Double or Nothing, בסט פרנדס (צ'אק טיילור וטרנט) ניצחו את פרייבט פארטי (אייזיאה קאסידי ומארק קוון) בקרב זוגות אשר קבע את הטוענים לכתר לאליפות הזוגות של AEW. ב-27 במאי בפרק של התוכנית Dynamite, דווח שבסט פרנדס יקבלו את ההזדמנות להתמודד מול אלופי הזוגות, קני אומגה ואדם פייג' על חגורות אליפות הזוגות באירוע Fyter Fest.
לאחר שבסט פרנדס (צ'אק טיילור וטרנט) ואורנג' קאסידי ניצחו את The Inner Circle (ג'ייק הייגר, סנטנה ואורטיז) ב-10 ביוני בפרק של התוכנית Dynamite, כריס ג'ריקו וחברי הקבוצה תקפו את בסט פרנדס ואף גרמו לקאסידי לדמם לאחר שחבטו בו בעזרת שק מלא בתפוזים. שבוע לאחר מכן בפרק של התוכנית Dynamite, בסט פרנדס הניחו על כף המאזניים את המועמדות שלהם לאליפות הזוגות בקרב נגד Le Sex Gods (כריס ג'ריקו וסמי גווארה), שבסופו טיילור וטרנט ניצחו ושמרו על הטעונה לכתר לאחר שקאסידי, שהיה מחופש לצלם, גרם לגווארה למעוד ואיפשר לטרנט לבצע את ההצמדה לניצחון. לאחר הקרב, קאסידי תקף את ג'ריקו וכתוצאה מכך קרב בין השניים נקבע לאירוע Fyter Fest.
באירוע Double or Nothing, היקארו שידה ניצחה את ניילה רוז בקרב ללא פסילות וללא ספירות חוץ וזכתה באליפות הנשים של AEW. ב-10 ביוני בפרק של התוכנית Dynamite, שידה חברה לקריס סטטלנדר נגד רוז ופנלופה פורד. לאחר שפורד הצמידה את שידה לניצחון בקרב הזוגות, קרב בין השתיים נקבע לאירוע Fyter Fest.
הפקה > עלילות > קרב מבוטל

באירוע Double or Nothing, בריאן קייג' ערך את הבכורה שלו בארגון במהלך קרב הקזינו סולם אשר קבע מי מתשעת המתאבקים יקבל קרב עתידי על אליפות העולם של AEW. במהלך מסיבת העיתונאים לאחר האירוע, נשיא הארגון, טוני חאן הודיע שקרב האליפות של קייג' נגד ג'ון מוקסלי, שהגן בהצלחה על תוארו מאוחר יותר באותו הערב נגד מר ברודי לי, יתקיים באירוע Fyter Fest. לעומת זאת, במהלך הלילה הראשון של האירוע, דווח שהקרב ביניהם ידחה ויתקיים ב-15 ביולי בספיישל Fight for The Fallen, עקב העובדה שמוקסלי הוכרח להיכנס לבידוד, משום שאשתו, רנה יאנג, נמצאה חיובית לנגיף הקורונה.
תוצאות

| מס' | קרבות | התניות | זמן |
| --- | --- | --- | --- |
| 1 | ג'וראסיק אקספרס (ילד הג'ונגל ולוצ'סאורוס) (עם מרקו סטאנט) ניצחו את MJF ווורדלו | קרב זוגות | 11:15 |
| 2 | היקארו שידה (א) ניצחה את פנלופה פורד (עם קיפ סביאן) | קרב יחידים על אליפות הנשים של AEW | 11:28 |
| 3 | קודי (א) (עם ארן אנדרסון) ניצח את ג'ייק הייגר (עם קטלינה הייגר) | קרב יחידים על אליפות TNT של AEW | 14:59 |
| 4 | פרייבט פארטי (אייזיאה קאסידי ומארק קוון) (עם מאט הארדי) ניצחו את סנטנה ואורטיז | קרב זוגות | 11:23 |
| 5 | קני אומגה ואדם פייג' (א) ניצחו את בסט פרנדס (צ'אק טיילור וטרנט) | קרב זוגות על אליפות הזוגות של AEW | 15:39 |
(א) - מתייחס למתאבק/מתאבקים שהגיעו לקרב כאלוף/אלופים
| מס' | קרבות | התניות | זמן |
| --- | --- | --- | --- |
| 1 | קני אומגה ואדם פייג' (א) ניצחו את פרייבט פארטי (אייזיאה קאסידי ומארק קוון) (עם מאט הארדי) | קרב זוגות על אליפות הזוגות של AEW | 11:32 |
| 2 | לאנס ארצ'ר (עם ג'ייק רוברטס) ניצח את ג'ואי ג'נלה (עם סוני קיס) | קרב יחידים | 11:17 |
| 3 | הבוצ'ר והבלייד והלוצ'ה בראדרס (פנטגון ג'וניור וריי פיניקס) ניצחו את FTR (קאש וילר ודקס הרווד) והיאנג באקס (מאט ג'קסון וניק ג'קסון) | קרב ארבעה נגד ארבעה | 16:27 |
| 4 | ניילה רוז ניצחה את קנזי פייג' וקיילין קינג | קרב האנדיקאפ 2 נגד 1 | 02:11 |
| 5 | קולט קבנה והדארק אורדר (מר ברודי לי וסטו גרייסון) ניצחו את SoCal Uncensored (כריסטופר דניאלס, פרנקי קאזריאן וסקורפיו סקיי) | קרב שלושה נגד שלושה | 11:27 |
| 6 | כריס ג'ריקו (עם סנטנה ואורטיז) ניצח את אורנג' קאסידי | קרב יחידים | 18:00 |
(א) - מתייחס למתאבק/מתאבקים שהגיעו לקרב כאלוף/אלופים
ביאורים

↑  האירוע התקיים ללא קהל ששילם כרטיס עקב התפרצות נגיף הקורונה בארצות הברית, אף על פי שמספר מתאבקי AEW וחברי צוות הופיעו כקהל.
הערות שוליים

↑  הבעלים של AEW, טוני חאן, חשף שהאירוע Fyter Fest תוכנן להתקיים בלונדון בחודש יוני עוד לפני מגפת הקורונה
↑  הקרב בין מוקסלי לקייג' נדחה בעקבות שיקולים שנבעו כתוצאה מווירוס הקורונה
Lacrosse (סדרת לוויינים)

לוויין בהרכבה
Lacrosse הייתה סדרת לווייני ריגול של ארצות הברית ששוגרה החל בשנת 1988. הלוויין הראשון שוגר ממעבורת החלל אטלנטיס כחלק ממשימה STS-27. הלוויינים היו הראשונים שניצלו מכ"ם מפתח סינתטי והופעלו על ידי משרד הסיור הלאומי. קיום הלוויינים אושר על ידי ארצות הברית רק בשנת 2008. ידוע על שיגור 5 לוויינים. כול הלוויינים סיימו את פעילותם.
הלוויין היה מסוגל לתת תמונה של מתרחש על הקרקע גם בעננות והייתה לו יכולת מסוימת לגילויים בתוך הקרקע. הלוויינים הראשונים ניצלו מערכת TDRS להעברת נתונים לתחנת קרקע שהייתה מוצבת בניו מקסיקו. הלוויינים נבנו על ידי לוקהיד מרטין.
עלות לוויין בודד כולל שיגור הייתה כ-0.5-1 מיליארד $ במחירי 1990. משקל הלוויין היה כ-15,000 ק"ג והוא היה ממתוכנן לעבוד במשך יותר מ-5 שנים.
הלוויינים הוחלפו על ידי לוויינים מסדרה FIA.
לוויינים

| 0 | 1 | 2 | 3 |
| --- | --- | --- | --- |
| תאריך שיגור | לוויין | תאריך ירידה ממסלול | הערות |
| 2 בדצמבר 1988 | USA-34 | 25 במרץ 1997 | שוגר ממעבורת החלל אטלנטיס STS-27 |
| 8 במרץ 1991 | USA-69 | 26 במרץ 2011 | שוגר מבסיס חיל האוויר ונדנברג |
| 24 באוקטובר 1997 | USA-133 | לא פעיל | שוגר מבסיס חיל האוויר ונדנברג |
| 17 באוגוסט 2000 | USA-152 | לא פעיל | שוגר מבסיס חיל האוויר ונדנברג |
| 30 באפריל 2005 | USA-182 | לא פעיל | שוגר מנמל החלל קייפ קנוורל |
PLS

| --- | --- |
 תחום:  נוירולוגיה 
 קישורים ומאגרי מידע
 eMedicine:  1171782 
 MeSH:  D016472
 OMIM:  606353
 סיווגים
 ICD-10:  G12.2
 
PLS‏ (Primary lateral sclerosis), היא מחלה נוירולוגית מקבוצת מחלות הנוירון המוטורי הפוגעת בנוירון המוטורי העליון וגורמת לחולשת שרירים מתקדמת אך לא פטלית. במחלה זו נפגע הנוירון העליון בניגוד למחלת ALS בה נפגעים הנוירון המוטורי העליון והתחתון והיא מחלה קשה יותר ולרוב פטלית.
תסמיני המחלה

המחלה מופיעה לרוב לאחר גיל 50. היא פוגעת בשרירים הרצוניים ברגליים, ידיים ולשון. בתחילת מופיעה חולשה בשרירי הרגליים הגורמת להפרעות בשווי המשקל אך מה שמאפיין את המחלה הוא התכווצויות כואבות של השרירים. המחלה פוגעת גם בשרירי הפנים וגורמת להפרעה בבליעה ובדיבור.
בניגוד ל-ALS אין כאן ניוון שרירים. הבעיה העקרית היא ההתכווצויות של השרירים המלוות בכאב. ההתכווצויות אין סימטריות ומופיעות בפתאומיות דבר הגורם לנפילות.
המחלה אינה תורשתית אם כי תוארו מקרים בודדים של PLS בצעירים בהם זוהתה מוטציה בגן ALS2.
טיפול

אין ריפוי למחלה אלא טיפול תומך. הסבל העיקרי הוא מהתכווצויות השרירים והתרופה העיקרית בישראל לטיפול בבעיה זו היא בקלופן. התרופה ניתנת דרך הפה אולם במקרים קשים אפשר להשתיל משאבת בקלופן המחוברת לתעלת עמוד השדרה ומזליפה בקלופן ישירות לאזור חוט השדרה. תרופות נוספות לטיפול בהתכווצויות הן כינין או פניטואין.
כן יש שיפור מסוים בטיפול פיזיותרפיה, רפואה תעסוקתית, טיפול בדיבור ועוד.
פרוגנוזה

רוב החולים במחלה זו חיים שנים רבות ונפטרים מסיבות שלא קשורות בה. אין כאמור ריפוי למחלה וטווח הפגיעה שלה הוא רחב. יש כאלה שמסוגלים ללכת וכאלה שנזקקים לכסא גלגלים, מקל הליכה או לאמצעי עזר אחרים.
הערות שוליים

↑  משאבת בקלופן
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
IBM 650

ניתן להבחין באינדיקטורים בי-קוינאריים בחזית של מחשב ה- IBM 650
חזית מחשב ה IBM 650 בהסתכלות מהצד האחורי
IBM 650 היה אחד המחשבים המחשבים הראשונים של חברת IBM והמחשב הראשון שיוצר בייצור המוני. המחשב הושק בשנת 1953 ומעל ל-2,000 מערכות יוצרו בין המשלוח הראשון בשנת 1954 לבין 1962. תמיכה במחשב ה-650 ומרכיביו הופסקה בשנת 1969.
המחשב עושה שימוש בארכיטקטורה של שתי כתובות והנתונים והכתובות שניהם עשרוניים. הזיכרון מצוי על גבי תוף מסתובב.
שלושה מרכיבים למערכת 650 בסיסית:
חומרה

מערכת 650 בסיסית מורכבת משלושה רכיבים:
יחידת קונסולה IBM 650)
ספק כוח (IBM 655)
קורא כרטיסים (IBM 533 או IBM 537)
רכיבים אופציונליים:
יחידת הדיסק (IBM 355)
קורא כרטיסים (IBM 543)
יחידת בקרה(IBM 652) בקר טייפ מגנטי
יחידה חיצונית (IBM 653) אחסון בסיסי, אריתמטיקת נקודה צפה, אינדקס רגיסטרים.
יחידת אלפבית חיצונית (IBM 654)
יחידת טייפ מגנטי (IBM 727)
תחנת בירור (IBM 838)
זיכרון תוף מסתובב סיפק כ-2000 מילים בנות 10 ספרות (5 תווים למילה) בכתובות 0000 עד 1999.
במונחים של המאה ה-21 היה זה זיכרון איטי שכן לא הייתה אפשרות לגשת למילה עד לרגע שבו המיקום שלה על גבי משטח התוף עבר תחת ראשי הקריאה/כתיבה במהלך הסיבוב (סיבוב התבצע במהירות 12,500 סיבובים לדקה. זמן הגישה הממוצע ללא אופטימיזציה היה 2.5 מילישניות)
הערות שוליים

↑  תמונה
↑  IBM 650
↑  IBM 655
↑  IBM 533
↑  IBM 537
↑  IBM 355
↑  IBM 652
↑  IBM 653
↑  IBM 727
↑  IBM 838
| --- | --- |
בקרת זהויות :  NLI: 987007536172305171  LCCN: sh85063918
IBM PC

| --- | --- |


דגם 5150 של מחשב IBM PC
 מידע כללי
 סוג:  מחשב אישי
 מפתח:  פיליפ דון אסטרידג' 
 יצרן:  IBM
 תאריך הכרזה:  12 באוגוסט 1981 
 תאריך הפצה:  12 באוגוסט 1981
 תאריך הפסקת שיווק:  2 באפריל 1987
 סדרה:  IBM PC 
 הקודם בסדרה:  IBM System/23 
 הבא בסדרה:  IBM Personal Computer XT 
 מידע טכני
 מערכת הפעלה:  IBM BASIC / PC DOS 1.0 CP/M-86 UCSD p-System
 מעבד:  אינטל 8086
 נפח אחסון:  16 kB – 256 kB
 
IBM PC היא סדרת מחשבים אישיים מתוצרת חברת IBM, סדרה שהזניקה את תפוצתו של המחשב האישי בעולם, ופרצה את הדרך להבאת המחשב אל שולחן העבודה בכל משרד, ואל בתים פרטיים רבים.